**Nomas līgums Nr. 7.12/ /2022**

Siguldā 2022.gada \_\_.jūlijā

**Dabas aizsardzības pārvalde**, reģistrācijas Nr.90009099027, tās ģenerāldirektora **Andreja Svilāna** personā, kurš rīkojas saskaņā ar Ministru kabineta 2009.gada 2.jūnija noteikumu Nr.507 “Dabas aizsardzības pārvaldes nolikums” 8.2. apakšpunktu, (turpmāk – **Iznomātājs**) no vienas puses, un

 **\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_, (turpmāk – **Nomnieks**)no otras puses (kopā tekstā saukti – **Puses** un katrs atsevišķi - **Puse**),

pamatojoties uz

* Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 32.punktu,
* Pārvaldes Nekustamo īpašumu izvērtēšanas komisijas 2022.gada 13.jūnija protokolu Nr.94, Iznomātāja reģistrācijas Nr.7.16/2594/2022,
* Iznomātāja 2022.gada \_\_.jūlija organizētās izsoles „par tiesībām slēgt īpašuma „Tīreļi” ar kadastra Nr. 90800050009, zemes vienības daļas ar kadastra apzīmējumu 90800050009, un īpašuma „Ķemeru mežniecība” ar kadastra Nr. 90800050011, zemes vienības daļas ar kadastra apzīmējumu 90800050011, nomas līgumu”, rezultātiem,

izsakot savu brīvi radušos gribu, bez maldības, spaidiem un viltus, noslēdz līgumu (turpmāk – Līgums) par sekojošo:

1. Līguma priekšmets

1.1. Iznomātājs iznomā un Nomnieks pieņem nomas lietošanā Ķemeru Nacionālā parka teritorijā esoša īpašuma **“Tīreļi”**, Slampes pag., Tukuma nov., kadastra Nr. 9080 005 0009, zemes vienības ar kadastra apzīmējumu **9080 005 0009** (adrese: “Tīreļi”, Slampes pag., Tukuma nov.) daļa 1,2 ha un īpašuma **“Ķemeru mežniecība”**, Slampes pag., Tukuma nov., kadastra Nr. 9080 005 0011, zemes vienības ar kadastra apzīmējumu **9080 005 0011** daļa 3,5 ha*, abas* *kopā* ***4,7 ha*** *platībā*, (turpmāk – **Zeme**), atbilstoši klāt pievienotajam zemes robežu plānam (kartografiskais pielikums Nr.1), kas ir šī Līguma neatņemama sastāvdaļa.

1.2. Īpašuma iznomāšanas mērķis – tūrisma pakalpojumu sniegšana atbilstoši Ķemeru nacionālā parka likumam, Ķemeru nacionālā parka individuālajiem aizsardzības un izmantošanas noteikumiem, tajā skaitā apmeklētāju autostāvvietas apsaimniekošana, tūrisma informācijas centra uzturēšana, ugunskuru un piknika vietu, un zālāja apsaimniekošana.

1.3. Zemes robežas Nomniekam dabā ir ierādītas un tās ir zināmas.

1.4. Par Zemes nodošanu Nomniekam lietošanā un apsaimniekošanā, tiek sastādīts Zemes nodošanas - pieņemšanas akts un parakstīts ar drošu elektronisko parakstu, kas satur laika zīmogu. Pēc abpusējas parakstīšanas Zemes nodošanas - pieņemšanas akts kā Līguma pielikums Nr.2 kļūst par Līguma neatņemamu sastāvdaļu.

**2. Līguma termiņš**

2.1. Līgums stājas spēkā ar tā parakstīšanas brīdi un tā darbības termiņš ir no 2022.gada 1.augusta līdz 2024. gada 31. oktobrim.

1. **Maksājumi un līgumsods**

3.1. Nomas maksa par Līguma 1. punktā minētās Zemes lietošanu gadā ir EUR **\_\_\_** *(summa vārdiem eiro, \_\_ eiro centi)*, tajā skaitā:

* nomas maksa bez pievienotā vērtības nodokļa – EUR **\_\_\_** *(summa vārdiem eiro, \_\_ eiro centi*);
* pievienotās vērtības nodoklis EUR **\_\_\_** *(summa vārdiem eiro, \_\_ eiro centi)*

3.2. Papildus jāmaksā nekustamā īpašuma nodoklis pēc Iznomātāja izrakstītā rēķina.

3.3. Ja valstī mainās nodokļu normatīvais regulējums, Iznomātājs izraksta rēķinu, atbilstoši valstī spēkā esošajām nodokļu likmēm rēķina izrakstīšanas brīdī.

3.4. Nomnieks maksā Iznomātājam nomas maksu 1 reizi ceturksnī līdz kārtējā ceturkšņa pirmā mēneša 30. datumam, šī maksājumu veikšanai nepieciešamo naudas summu iemaksājot Iznomātāja norēķinu kontā Valsts kasē, kods TRELLV22, kontsLV75TREL2210650029000.

3.5. Līdz katra kārtējā ceturkšņa pirmā mēneša 15.datumam Iznomātājs izraksta rēķinu par maksājamo nomas maksu un izsniedz/nosūta to Nomniekam uz Nomnieka šajā Līgumā norādīto pasta adresi. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajā termiņā. Ja Nomnieks dažādu apstākļu dēļ nav saņēmis šajā punktā minēto rēķinu līdz jūlija mēneša 20.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunu rēķinu šajā Līguma punktā norādītajā kārtībā*.*

3.6. Ja Nomnieks noteiktajā termiņā pilnībā neizpilda Līguma 3.1., 3.2. un 3.4. punktos minētās saistības, tad tas Iznomātājām maksā līgumsodu 0.1% apmērā no savlaicīgi nesamaksātās summas, par katru nokavēto maksājuma dienu.

3.7. Visi Nomnieka veiktie maksājumi vispirms tiek ieskaitīti līgumsoda samaksā un tikai pēc tam pamatparāda dzēšanā.

3.8. Līgumsoda samaksa neatbrīvo Nomnieku no pārējo ar šo Līgumu uzņemto saistību vai no tā izrietošo saistību izpildes.

3.9. Iznomātājam ir tiesības, nosūtot Nomniekam rakstisku paziņojumu, vienpusēji mainīt nomas maksas apmēru bez grozījumu izdarīšanas līgumā:

3.9.1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 procentus. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;

3.9.2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;

3.9.3. reizi gadā nākamajam nomas periodam, ja ir mainījušies iznomātāja nomas objekta plānotie pārvaldīšanas izdevumi;

3.9.4. ja normatīvie akti paredz citu nomas maksas apmēru vai nomas maksas aprēķināšanas kārtību.

3.10.Iznomātājs var neveikt nomas maksas korekciju, ja uzskata, ka patēriņa cenu pieaugums ir niecīgs un būtiski neiespaido nomas maksu. Tādā gadījumā nekoriģētā gada LR Centrālās statistikas pārvaldes aprēķināto patēriņa cenu indekss tiek pieskaitīts nākamajam koriģējamajam gadam.

**4. Iznomātāja pienākumi un tiesības**

4.1. Iznomātājs apņemas Līguma darbības laikā nepasliktināt Nomnieka lietošanas tiesības uz Zemi un apņemas netraucēt Nomnieku lietot to.

4.2. Sniegt visu nepieciešamo informāciju Nomniekam, kas nepieciešama iznomātās Zemes apsaimniekošanā.

4.3. Šī Līguma darbības laikā Iznomātājs apņemas bez Nomnieka piekrišanas neiznomāt Zemi citām fiziskām vai juridiskām personām, neatsavināt vai jebkādā citā veidā neapgrūtināt ar lietu tiesībām, izņemot, ja ir nepieciešams veikt apmeklētāju vajadzībām nepieciešamās infrastruktūras uzlabošana un izbūve, veikt sugu un biotopu aizsardzībai un apsaimniekošanai nepieciešamās darbības, vai ja šādu darbību nepieciešamību paredz normatīvie akti.

4.4. Iznomātājam jebkurā laikā ir tiesības pārliecināties, vai Nomnieks ievēro visas ar šo Līgumu uzņemtās saistības, tai skaitā apsekot Zemi dabā un aizpildīt apsekošanas aktu ne retāk kā 1 (vienu) reizi gadā.

**5. Nomnieka pienākumi un tiesības**

5.1. Nomnieka pienākums ir godprātīgi pildīt šajā Līgumā, normatīvajos aktos noteiktos pienākumus, precīzi laikā un pilnīgi norēķināties ar Iznomātāju par Zemes lietošanu.

5.2. Nomnieks ir tiesīgs izmantot Zemi, ievērojot Līguma noteikumus un zemes lietotāja *vispārīgos pienākumus*, tai skaitā:

5.2.1. izmantot Zemi atbilstoši tiem mērķiem un noteikumiem, kādiem tā iznomāta;

5.2.2. pasargāt Zemi no ūdens erozijas un vēja erozijas, ar savu darbību neizraisīt zemes applūšanu ar notekūdeņiem, tās pārpurvošanos vai sablīvēšanos, nepieļaut piesārņošanu ar ražošanas un/vai sadzīves atkritumiem, ķīmiskajām vielām un no citiem zemi postošiem procesiem;

5.2.3. sakopt un uzturēt kārtībā lietošanā nodoto Zemi*;*

5.2.4. ievērot īpaši aizsargājamo dabas objektu un to aizsargjoslu izmantošanas režīmu*;*

5.2.5. ar savu darbību neaizskart citu zemes lietotāju un iedzīvotāju likumīgās intereses, kā arī ievērot citus normatīvajos aktos noteiktos zemes lietotāja vispārējos pienākumus;

5.2.6. ievērot noteiktos Zemes servitūtus un aprobežojumus;

5.2.7. ievērot ugunsdrošības noteikumus un, izmantojot Nomnieka rīcībā esošo tehniku un cilvēku resursus, pēc iespējas piedalīties ugunsgrēku dzēšanā;

5.2.8. ievērot darba aizsardzības noteikumus.

5.3**.** Nomniekam ir pienākums ievērot sekojošus *Dabas aizsardzības pārvaldes noteiktus nosacījumus:*

5.3.1.nepasliktināt Iznomātās Zemes stāvokli;

5.3.2. sniegt bezmaksas informāciju par Ķemeru Nacionālo parku, tā apskates objektiem, pieejamiem tūrisma pakalpojumiem, produktiem un pakalpojumiem Ķemeru Nacionālajā parkā, nodrošinot atsevišķu personālu tikai šī uzdevuma veikšanai aktīvās apmeklētāju plūsmas laikā:

 5.3.2.1. laika posmā no 1. aprīļa līdz 31. maijam un no 1. septembra līdz 31. oktobrim - brīvdienās (t.sk. svētku dienās);

 5.3.2.2. laikā posmā no 1. jūnija līdz 31. augustam - katru dienu;

 5.3.2.3. pārējā laikā – pēc vajadzības.

5.3.3.nodrošināt atkritumu savākšanu un izvešanu sekojošos objektos un to tiešā tuvumā:

* autostāvlaukumos Nr.1 un Nr. 2 (pielikums Nr. 2);
* ceļa posmā (Ķemeru kapi – autostāvlaukums Nr. 2);
* Lielā Tīreļa dabas takā (taka no auto stāvlaukuma Nr. 2 līdz izbūvētajai laipai; purva laipa ar skatu platformu; taka no izbūvētās laipas līdz auto stāvlaukumam Nr. 2) (pielikums Nr. 2);
* iznomātajā Zemē.

Nomniekam ir pienākums noslēgt līgumu un apmaksāt rēķinus pakalpojumu sniedzējiem par atkritumu apsaimniekošanu, saistībā ar Līgumā 1.1.punktā minēto Zemi.

5.4. Organizēt vismaz četru tualešu darbību, roku mazgāšanai nodrošināt pārvietojamās izlietnes izvietošanu iznomātajā Zemē un Lielā tīreļa laipas apkārtnē:

 5.4.1. nodrošinot labu tualešu ventilāciju;

 5.4.2. veicot darbības amonjaka neitralizācijai (papildu nosedzošā substrāta izmantošana u.tml.);

 5.4.3. nodrošinot uzkrājošo tvertņu izvešanu ne retāk kā 2 reizes mēnesī laika posmā no 1. aprīļa līdz 31. oktobrim. Pārējā laikā pēc vajadzības;

 5.4.4. nodrošinot slapjo uzkopšanu vismaz reizi dienā no 1.aprīļa līdz 31. oktobrim, pārējā laikā - vismaz vienu reizi nedēļā vai pēc vajadzības;

 5.4.5. nodrošinot atsevišķu personālu tikai tualešu apkalpošanai (pastāvīgai tīrības uzturēšanai, tualetes papīra pieejamības nodrošināšanai utt.) aktīvās apmeklētāju plūsmas laikā:

 5.4.5.1. laika posmā no 1. aprīļa līdz 31. maijam un no 1. septembra līdz 31. oktobrim - brīvdienās (t.sk. svētku dienās);

 5.4.5.2. laika posmā no 1. jūnija līdz 31. augustam - katru dienu;

 5.4.5.3. pārējā laikā – pēc vajadzības.

5.5. Veikt zālienu pļaušanu ap infrastruktūras objektiem un stāvlaukumu nodrošinot, ka zāles augstums nepārsniedz 20 cm augstumu Nodrošināt netraucētu autotransporta satiksmi ceļa posmā Ķemeru kapi – auto stāvlaukums Nr. 2.

5.6. Nomas platībā, ko aizņem zālājs, Nomniekam veikt zālāja regulāru pļaušanu un biomasas novākšana vismaz vienu reizi gadā.

5.7. Nodrošināt auto stāvlaukumus Nr. 1. un Nr. 2 izmantošanu tikai autobusiem, invalīdiem un personām ar īpašām vajadzībām, Dabas aizsardzības pārvaldes darbiniekiem (uzrādot identifikācijas karti).

5.8. Nodrošināt Lielā Tīreļa maršruta un auto stāvlaukumu Nr. 1 un Nr. 2 bezmaksas izmantošanu.

* 1. Nodrošināt Iznomātajā Zemē optimālus sanitāros apstākļus tūristu higiēnas vajadzību apmierināšanai (piemēram, papildus tualetes, atkritumu urnas, dzeramais ūdens u.c.).

5.10.Nomniekam ir tiesības izmantot Zemi sekojošu tūrisma pakalpojumu sniegšanai:

5.10.1. gidu pakalpojumi;

5.10.2. tematisku suvenīru, pārtikas produktu un saimniecības preču tirdzniecība;

5.10.3. ēdināšanas pakalpojumi;

5.10.4. tūrisma inventāra (velosipēdi un velosipēdistu inventārs, sniega kurpes, slēpes un slēpošanas inventārs, slidas) noma;

5.10.5.telts vietu un grilu noma u.c.

* 1. Nomniekam ir pienākums 3 (trīs) mēnešu laikā no Līguma parakstīšanas brīža iesniegt Iznomātājam apstiprināšanai detalizētu plānu „Tūrisma pakalpojumu attīstības plāns” saistībā ar Zemi Līguma darbības termiņā. Plānā ir nepieciešams paredzēt sekojošas sadaļas:

5.11.1. plānotā apmeklētāju radītā slodze un tās attīstības tendences;

5.11.2. autotransporta kustības un stāvvietu organizēšanas kārtība objektā;

5.11.3. tūrisma produktu un pakalpojumu sniegšanas vietas, laika periods un kārtība objektā;

5.11.4.objektā nodrošinātie maksas un bezmaksas pakalpojumi;

5.11.5.objektā esošās infrastruktūras uzturēšanas kārtība;

5.11.6.nepieciešamā papildus infrastruktūra tūristu higiēnas vajadzību apmierināšanai;

5.11.7. cita informācija, kas nepieciešama Līguma saistību izpildei;

5.11.8. “Tūrisma pakalpojumu attīstības plāns” ir jāaktualizē vismaz reizi trijos gados. Aktualizēto plānu Nomnieks iesniedz Iznomātajam saskaņošanai

5.12. Nomniekam laikā un pilnībā jāmaksā noteiktā nomas maksa un pievienotās vērtības nodoklis, kā arī citi nodokļi un nodevas, kas var tikt attiecināti uz iznomāto Zemi.

5.13. Nomnieks ir pilnībā atbildīgs par visu ar Līgumu uzņemto saistību un pienākumu izpildīšanu. Nomniekam ir pienākums atlīdzināt jebkādus zaudējumus, kas radušies citiem zemes lietotājiem, Iznomātājam, sabiedrībai vai videi Nomnieka vainas, prettiesiskas rīcības (darbības vai bezdarbības) dēļ.

5.14. Nomniekam aizliegts ar šo Līgumu noteiktās nomas tiesības ieķīlāt vai kā citādi izmantot darījumos ar trešajām personām.

5.15. Ja Nomnieks patvaļīgi atsakās no nomas līgumā noteiktā laika, tad Iznomātājam ir tiesības prasīt nomas maksas samaksu par visu Līguma darbības laiku, bet ne mazāk kā nomas maksu par visu kārtējo gadu.

5.16. Nomniekam ir pienākums 5 (piecu) darba dienu laikā rakstiski informēt Iznomātāju par to, ka ir pieņemts tiesas nolēmums par Nomnieka maksātnespējas procesa uzsākšanu.

5.17. Nomniekam ir pienākums noslēgt pašam līgumus, apmaksāt rēķinus tieši pakalpojumu sniedzējiem, kā arī līgumu kopijas iesniegt Iznomātājam 2 (divu) mēnešu laikā no šī Līguma noslēgšanas brīža par:

5.17.1. atkritumu izvešanu, saistībā ar minēto Īpašumu;

5.17.2. asenizācijas pakalpojumu veikšanai, saistībā ar minēto īpašumu.

5.18. Nomnieka pienākums ir regulāri apsekot Lielā Tīreļa laipas infrastruktūru, nodrošinot atkritumu savākšanu un pastāvīgu tīrību gan laipas maršruta garumā, gan posmā no stāvlaukuma P1 līdz laipas sākuma un beigu punktiem;

5.19. Nomnieks par saviem līdzekļiem un Dabas aizsardzības pārvaldes piegādātiem materiāliem novērš infrastruktūras (laipa, margas, soliņi, atkritumu urnas) bojājumus. Bojājumu novēršanā neietilpst kapitālie remontdarbi (kā, piemēram, skatu torņa nesošo konstrukciju nomaiņa) un rekonstrukcija, atsevišķu laipas posmu pilnīga nomaiņa vai papildināšana ar jauniem elementiem, piemēram, margām, soliņiem, skatu laukumiem utt.;

5.20. Nomnieks nodrošina bezskaidras naudas norēķinu iespēju par sniegtajiem pakalpojumiem;

5.21. Nomniekam jānodrošina vietējo suvenīru tirdzniecību no vismaz 3 dažādiem suvenīru ražotājiem un/vai izplatītājiem;

5.22. Pēc tehniskā ūdens apgādes urbuma ierīkošanas (nodrošina Dabas aizsardzības pārvalde) Nomnieks nodrošina konteinertipa "slapjās" tualetes novietošanu un apkalpošanu auto stāvlaukumā P1;

5.23. Nomnieks nodrošina atkritumu šķirošanu nomas teritorijā;

5.24. Nomnieks nodrošina papildus pakalpojumu sniegšanu nomas teritorijā, veicinot aprites ekonomikas principu ieviešanu, tostarp, pēc iespējas izvairoties no vienreiz lietojamo trauku izmantošanas, izvēloties dabai draudzīgus, otrreiz pārstrādājamus materiālus u.tml.

**6. Nomas noteikumu maiņa un strīdu izskatīšanas kārtība**

6.1. Attiecības, kas nav paredzētas šajā Līgumā, tiek noteiktas saskaņā ar Latvijas Republikā spēkā esošajiem tiesību aktiem.

6.2. Ja spēkā stājas normatīvais akts, kurš paredz, nosaka vai uzliek savādākus Nomnieka un Iznomātāja tiesības un pienākumus, tad Līgumā izdarāmi attiecīgi grozījumi saskaņā ar šī normatīvā akta noteikumiem.

6.3. Pusēm rakstveidā vienojoties, Līgumā var tikt izdarīti jebkādi grozījumi un papildinājumi.

6.4. Šis līgums ir saistošs abām Pusēm, kā arī abu Pušu tiesību pārņēmējiem, mantiniekiem. Tiesību pārņēmējiem 30 (trīsdesmit) dienu laikā Līgums jānoslēdz no jauna.

6.5. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds izskatāms LR tiesā, atbilstoši spēkā esošajiem normatīvajiem aktiem.

**7. Līguma izbeigšana**

7.1. Šis Līgums izbeidzas un zaudē savu likumīgo spēku:

7.1.1. beidzoties 2.1.punkta noteiktajam Līguma termiņam;

7.1.2. pusēm rakstveidā vienojoties, pirms Līguma termiņa notecēšanas;

7.1.3. tā laušanas gadījumos saskaņā ar Līguma turpmākajiem noteikumiem.

7.2. Iznomātājs ir tiesīgs vienpusēji lauzt Līgumu, ja:

7.2.1. Nomnieks šajā Līgumā noteiktajos termiņos vai pilnā apmērā nemaksā nomas maksu un citus Līgumā paredzētos maksājumus;

7.2.2. Iznomātājam ir kļuvis zināms, ka Nomniekam ir pasludināts personas maksātnespējas process, ko apliecina Maksātnespējas reģistrā publicētā informācija, kurai, saskaņā ar  Maksātnespējas likuma 12. panta pirmo daļu, ir publiska ticamība;

7.2.3. Nomnieks izmanto Zemi citiem mērķiem nekā 1.4. punktā minētajiem;

7.2.4. 30 (trīsdesmit) dienu laikā no šī Līguma parakstīšanas brīža Nomnieks nav uzsācis Zemes apsaimniekošanu atbilstoši nomas Līgumā paredzētajiem mērķiem;

7.2.5. Nomnieks neievēro vai neizpilda normatīvo aktu prasības, un/vai pārkāpj jebkuru no  šī Līguma noteikumiem, un pēc Iznomātāja rakstveida brīdinājuma saņemšanas, nenovērš tajā norādīto pārkāpumu Iznomātāja norādītajā termiņā.

7.2.6. Nomnieks Zemi bez Iznomātāja rakstveida piekrišanas iznomā trešajām personām.

7.3. Ja šis Līgums tiek izbeigts pirms termiņa notecēšanas, tad uz priekšu samaksātā nomas maksa netiek atgriezta.

7.4. Pēc nomas attiecību izbeigšanās, Iznomātāja rakstiskā uzaicinājumā norādītajā termiņā (ne ilgāk kā 30 (trīsdesmit) dienas) Nomnieks nodod Zemi ar nodošanas - pieņemšanas aktu.

7.5. Ja pēc nomas attiecību izbeigšanās, un Iznomātāja uzaicinājumā norādītajā termiņā Zeme netiek nodota Iznomātājam saskaņā ar līguma 7.4. punktu, bijušais Nomnieks par Zemes nodošanas nokavējumu Iznomātājam maksā līgumsodu 0.1% apmērā no pēdējā gada nomas maksas par katru nokavēto dienu.

7.6. Ja Nomnieks pēc Iznomātāja diviem rakstiskiem uzaicinājumiem neierodas uz nodošanas - pieņemšanas akta parakstīšanu, Iznomātājs vienpusēji pieņem Zemi. Visa tajā brīdī uz Zemes esošā kustamā manta tiks uzskatīta par pamestu mantu, un Iznomātājs būs tiesīgs pārņemt to savā īpašumā.

7.7. Nododot Zemi atpakaļ Iznomātājam, Nomniekam ir pienākums atbrīvot Zemi no Nomnieka īpašumā un turējumā esošām kustamām lietām.

7.8. Jebkura Nomnieka kustama manta, kas pēc nodošanas - pieņemšanas akta parakstīšanas atradīsies uz Zemes, tiks atzīta par pamestu mantu, un Iznomātājs būs tiesīgs pārņemt to savā īpašumā.

7.9. Jebkādā veidā izbeidzoties nomas attiecībām starp Pusēm, Iznomātājam nav jāatlīdzina jebkādi izdevumi, kas radušies Nomniekam, lietojot Zemi.

**8. Nepārvarama vara**

8.1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.

8.2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas.

**9. Pārējie noteikumi**

9.1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu un abpusēji izdevīgu.

9.2. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:

9.2.1. abas Puses pirms šajā Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;

9.2.2. kādas no Pusēm saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā. Pusei, kuras saistību tiesības pārņemtas, ir pienākums nekavējoties paziņot elektroniski uz sekojošu e-pasta adresi: pasts@daba.gov.lv (gadījumā, ja puse, kuras saistību tiesības tiek pārņemtas ir Nomnieks), \_\_\_\_\_\_\_ (gadījumā, ja Puse, kuras saistību tiesības ir pārņemtas Iznomātājs) un 3 (trīs) dienu laikā rakstiski informēt otru Pusi par saistību tiesību pārņemšanas tiesisko pamatu un saistību tiesību pārņēmēju.

9.3. Šis Līgums sastādīts latviešu valodā 2 (divi) eksemplāros uz 6 (seši) lapaspusēm ar 3 (trīs) pielikumiem), no kuriem viens Līguma eksemplārs paliek Iznomātājam, otrs - Nomniekam. Abiem Līguma eksemplāriem ir vienāds juridiskais spēks*.*

9.4. Iznomātājs pilnvaro veikt ar Līguma izpildi saistītās darbības (tai skaitā, nodot, pieņemt Zemi, parakstīt nodošanas - pieņemšanas aktu, zemesgabala ierādīšanas aktu): Dabas aizsardzības pārvaldes Pierīgas reģinonālās administrācijas Administratīvās daļas vadītāju Artūru Jansonu, e-pasts arturs.jansons@daba.gov.lv mob. tālr. +371 29143115.

9.5. Visi paziņojumi, pieprasījumi, iesniegumi, šī Līguma sakarā nosūtāmi uz zemāk minētajām adresēm, un tiek uzskatīti par saņemtiem, kad nogādāti personīgi vai pa e-pastu ar saņemšanas apstiprinājumu, vai trīs dienas pēc tam, kad nosūtīti pa pastu Latvijas teritorijā ierakstītā vēstulē.

9.6. Mainot savu nosaukumu, adresi, citus rekvizītus, vai, ja mainījusies cita būtiska informācija, kas var ietekmēt Līguma pienācīgu izpildi, Puses apņemas rakstiski nekavējoties par to paziņot otrai Pusei. Puses uzņemas pilnu atbildību par šī pienākuma savlaicīgu nepildīšanu.

9.8. Līguma parakstīšanas brīdī Līgumam ir sekojoši pielikumi, kas ir Līguma neatņemama sastāvdaļa:

9.8.1. Pielikums Nr.1. Iznomājamā zemes īpašuma shēma.

9.8.2. Pielikums Nr.2. Lielā Tīreļa laipas maršruts un auto stāvlaukumi.

9.8.3. Pielikums Nr.3. Zemes nodošanas-pieņemšanas akts.

9.9. Līgums parakstīts ar drošu elektronisku parakstu un satur laika zīmogu. Nomnieks ar drošu elektronisku parakstu parakstītu un laika zīmoga saturošu Vienošanos pēc tās parakstīšanas nosūta uz Iznomātāja e-pasta adresi pasts@daba.gov.lv. Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums.

**10. Pušu juridiskās adreses un rekvizīti**

|  |  |
| --- | --- |
| **Iznomātājs**Dabas aizsardzības pārvaldeReģ.Nr. 90009099027 Baznīcas iela 7, Sigulda, Siguldas novadsValsts kaseKods TRELLV22KontsLV75TREL2210650029000  | **Nomnieks** |